Et godt resultat defineres primært af hvordan den enkelte oplever balancen mellem mestring, læring og motivation. Mennesker er forskellige. Nogen trives med en stejl læring, andre med en en næsten flad. Nogle er først tilfredse, hvis næsten 100% af deres tid går med opgaver de er motiverede for, hvor andre sagtens kan bruge en del af deres tid på noget de ikke er specielt motiverede af uden det går udover deres overordnede tilfredshed med arbejdsopgaver.
Og så er mennesker ikke statiske. Har man lige fået trillinger kan det godt være man ikke længere har helt så meget overskud til at bruge størstedelen af ens tid på læring & udvikling.